ססיליה רות

ססיליה אדית' רוטנברג גוטקין (בספרדית: Cecilia Edith Rotenberg Gutkin; נולדה ב-8 באוגוסט 1958) היא שחקנית קולנוע יהודייה-ארגנטינאית, זוכת שני פרסי גויה ופרס האקדמיה האירופית לקולנוע לשנת 1999 עבור תפקידה בסרטו של פדרו אלמודובר "הכל אודות אמא". נולדה בבואנוס איירס שבארגנטינה, למשפחה יהודית-אשכנזית. אביה היגר מאוקראינה בשנות ה-30. אמה, דינה רות (במקור: דינה גוטקין), היא זמרת שגדלה בצ'ילה ששרה, בין היתר, שירי לאדינו. אחיה הצעיר, אריאל רות הוא מוזיקאי. המשפחה היגרה לספרד ב-1976, עקב רדיפות המשטר בארגנטינה, ורות המשיכה שם את הקריירה שלה כשחקנית. השתתפה בסדרות טלוויזיה רבות ובעשרות סרטי קולנוע, בהם שמונה בבימוי פדרו אלמודובר. בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar). אחרי מילוי תפקידים משניים במספר סרטים, ב-1979 שיחקה תפקיד ראשי ב-"Arrebato", סרטו של הבמאי איוואן זולואטס. בשנת 1993 זכתה בפרס קונדור הכסף הארגנטינאי לשחקנית הטובה ביותר, על תפקידה בסרט Un lugar en el mundo. רות התפרסמה במיוחד כששיחקה תפקיד ראשי ב"הכל אודות אמא" (Todo sobre mi madre), סרטו זוכה פרס האוסקר של אלמודובר משנת 1999. היא זכתה אז בספרד בפרס גויה למשחק בתפקיד נשי ראשי. שנה קודם, ב-1998, קיבלה אותו פרס ואת "קונדור הכסף" על משחקה בסרט "Martín (Hache)" של אדולפו אריסטראינס. בשנת 2001 שיחקו בסרט שביים בעלה דאז, פיטו פאאס, "חיים פרטיים", לצדם של כוכבים אחרים כמו גאל גרסיה ברנאל ודולורס פונסי. אחרי נפילת המשטר הצבאי בארגנטינה, חזרה למולדתה בשנות ה-80 ובאופן קבוע משנת 1995 השתתפה שם בסרטי קולנוע, בסדרות טלוויזיה ובהצגות תיאטרון. בין במאי הקולנוע הספרדים שאיתם שיתפה פעולה גם רודולפו קון, שבסרטו "El Senor Galindez" שיחקה את "קוקה", לצידו של אנטוניו בנדרס. בשנת 2019 שיחקה בסרטו של פדרו אלמודובר "כאב ותהילה"; שזכה לשתי מועמדויות בטקס פרסי גלובוס הזהב ה-77 ולשתי מועמדויות בטקס פרסי האוסקר ה-92. באותה שנה החלה לשחק בסדרת הדרמה הספרדית "המזח"' בתפקיד בלנקה, מבית היוצר של אלכס פינה; היוצר של הסדרה "בית הנייר". בשנת 2020 שיחקה גם בעונתה השנייה והאחרונה של הסדרה. בשנת 2020 שיחקה במותחן הפסיכולוגי של נטפליקס "פשעי משפחה". היא נישאה ב-1999 לבמאי הקולנוע וזמר הרוק הארגנטינאי פיטו פאאס, ואימצה איתו ילד, מרטין. ב-2003 התגרשו השניים. הזמר חואקין סבינה כתב והלחין לה את השיר "ססיליה". רות נישאה מאוחר יותר לגונסלו חיל. 2020 - "פשעי משפחה" 2020 - "El prófugo" 2019 - "כאב ותהילה" של פדרו אלמודובר 2018 - "המלאך" 2013 - "לעוף מהתרגשות" של פדרו אלמודובר "Padre Nuestro" 2006 "La intrusa" 2005 "Otros días vendrán" 2005 של אדוארד קורטס "La hija del caníbal" 2003 של אנטוניו סראנו "Kamchatka" 2002 של מרסלו פיניירו "Deseo" 2002 של חררדו ורה 2002 - "דבר אליה"של פדרו אלמודובר "Pernicioso vegetal" 2002 של מריאנו מוצ'י 2001 "חיים פרטיים" של פיטו פאאס "Antigua vida mía" 2001 של הקטור אוליוורה "Afrodita, el sabor del amor" 2001 של פרננדו סולאנס "Una noche con Sabrina Love" 2000 של אלחנדרו אגרסטי "Segunda piel" 2000 של חררדו ורה 1999 - "הכל אודות אמא" של פדרו אלמודובר "Cenizas del paraíso" 1997 של מרסלו פיניירו "Martín (Hache)" 1997 של אדולפו אריסטראין "La balada de Donna Helena" 1994 סרט קצר של פיטו פאאס "Desencuentros" 1992 של לאנדרו מנפיני "Un lugar en el mundo" 1992 של אדולפו אריסטראין "Vivir mata" 1991 של בבה קמין "La dama del bosque" 1989 של לוסיאנו בריאטואה "Los amores de Kafka" 1988 של בדה דוקמפו פייחו "The Stranger" 1987 של מריה הרמיניה אבייאנדה "El jardín secreto" 1984 של קרלוס סוארס 1984 - "מה עשיתי שזה מגיע לי?" של פדרו אלמודובר "El señor Galíndez" 1984 של רודולפו קון "Una pequeña movida" 1983 של ויסנטה סאינז 1983 - "הרגלים מגונים" של פדרו אלמודובר "Historias paralelas" 1983 של טוטה טרנאס "Octubre, 12" 1982 של ארנסטו דל ריו ולואיס אגוראון 1982 - "מבוך התשוקות" בבימוי פדרו אלמודובר "Best Seller" 1982 של איניגו בוטס "Trágala, perro" 1981 של אנטוניו ארטרו "Just a Film" 1981 סרט קצר של רפאל מולאון "Pepe, no me des tormento" 1981 של חוסה מריה גוטיירס סנטוס 1980 - "פפי, לוסי, בום" של פדרו אלמודובר "Arrebato" 1980 של איוואן זולואטה "Cuentos eróticos" 1980 של פרננדו קולומו ואאוגוסטו מרטינס טורס "El curso en que amamos a Kim Novak" 1980 של חואן חוסה פורטו "Reproches" 1980 של אוגוסטו מרטיז טורס "La familia, bien, gracias" 1979 של פדרו מסו "Las verdes praderas" 1979 של חוסה לואיס גרסי "De fresa, limón y menta" 1978 של מיגל אנחל דיאס "Crecer de golpe" 1977 של סרחיו רנאן "No toquen a la nena" 1976 של חואן חוסה חוסיד מדיה וקבצים בנושא ססיליה רות בוויקישיתוף ססיליה רות, במסד הנתונים הקולנועיים IMDb (באנגלית) ססיליה רות, באתר AllMovie (באנגלית) ססיליה רות, במסד הנתונים הקולנועיים KinoPoisk (ברוסית)